OpenLLM-France/wikimedia huggingface dataset:
# XRY (programari)

XRY és un producte forense digital i de dispositius mòbils de l'empresa sueca MSAB que s'utilitza per analitzar i recuperar informació de dispositius mòbils com ara telèfons mòbils, telèfons intel·ligents, eines de navegació GPS i tauletes. Consisteix en un dispositiu de maquinari amb el qual connectar telèfons a un ordinador i programari per extreure les dades.
XRY està dissenyat per recuperar el contingut d'un dispositiu d'una manera forense perquè l'usuari pugui confiar en el contingut de les dades. Habitualment, s'utilitza en investigacions civils/criminals, operacions d'intel·ligència, compliment de dades i casos de descobriment electrònic. El programari està disponible per a les agències policials, militars i d'intel·ligència. S'ha fet molt conegut a la comunitat forense digital com una de les seves eines habituals per a aquest tipus de treball.
Hi ha diversos reptes més complexos quan s'examinen els telèfons mòbils en comparació amb l'examen forense d'ordinadors normals. Molts telèfons mòbils tenen els seus propis sistemes operatius propietaris, cosa que fa que l'enginyeria inversa d'aquests dispositius sigui una operació complexa. A més, la velocitat amb què es renova el mercat de dispositius mòbils també significa que hi ha molts més dispositius nous que es van fabricant de manera regular, de manera que una eina forense mòbil ha de tractar tots aquests problemes abans de ser adequada per a la tasca d'anàlisi i extracció forense de les dades.
El sistema de XRY permet tant exàmens lògics (comunicació directa amb el sistema operatiu del dispositiu) com també exàmens físics (obviant el sistema operatiu i abocant la memòria disponible). La recuperació lògica de les dades generalment s'assoleix per una gran diversitat de dispositius, i l'examen físic ofereix la possibilitat de recuperar a més, informació suprimida, com ara missatges de text SMS, imatges i registres de trucades, etcètera. Tot i que, a causa de la complexitat del tema, normalment es recomana una formació especialitzada per operar amb el programari.
Les últimes versions del sistema inclouen suport per recuperar dades d'aplicacions per a telèfons intel·ligents com ara els dispositius Android, iPhone i BlackberryA més, cal destacar que les dades recuperades per XRY s'han utilitzat amb èxit en diversos sistemes judicials d'arreu del món.
XRY ha estat provat per diverses organitzacions governamentals diferents com a adequat per a les seves necessitats i ara s'utilitza a tot el món.

## Referències

* ↑ «Chapter 6: Micro Systemation XRY». viaForensics.
* ↑ «Australian News Story». news.com.au, 01-10-2009. Arxivat de l'original el December 29, 2011.
* ↑ «Borneo News Story». Borneo Post Online, December 2011.
* ↑ «IRA membership trial hears mobile phone evidence». Breaking News IE, 01-05-2012.
* ↑ «Test Results for Mobile Device Acquisition Tool: Micro Systemation XRY v6.3.1». National Institute of Justice, 01-02-2013.

## Enllaços externs

* Lucie Blanchard. «Fillon et Guéant veulent "engager une lutte à armes égales" avec les délinquants» (en francès). Arxivat de l'original el May 9, 2011.
* What is .XRY?
* Micro Systemation Website
# XUL

* Per a altres significats, vegeu «Xul».
XUL són les sigles de XML-based User-interface Language, llenguatge basat en XML per la interfície d'usuari. És una aplicació de XML feta per Mozilla, i es fa servir en els seus projectes i en d'altres. Forma part de Gecko. XUL només proporciona la part gràfica, per tant, s'ha de fer servir altres llenguatges de programació per al funcionament d'un programa.
Mozilla :
Projectes :
Organització :
# Yuka Miyazaki

Yuka Miyazaki (宮﨑 有香, 13 d'octubre de 1983) és una exfutbolista japonesa.

## Selecció del Japó

Va debutar amb la selecció del Japó el 2001. Va disputar 18 partits amb la selecció del Japó. Ha disputat Copa del Món de 2003.

## Estadístiques

Selecció del Japó :
| Anys | Partits | Gols |
| 2001 | 5 | 0 |
| 2002 | 5 | 1 |
| 2003 | 6 | 1 |
| 2004 | 1 | 0 |
| 2005 | 0 | 0 |
| 2006 | 0 | 0 |
| 2007 | 0 | 0 |
| 2008 | 0 | 0 |
| 2009 | 1 | 0 |
| Total | 18 | 2 |

## Referències

* ↑ Japan Football Association(japonès)
* ↑ tokidokinikki.net(japonès)

## Enllaços externs

* Yuka Miyazaki, Fitxa a Soccerway
# Yuka Momiki

Yuka Momiki (籾木 結花, 9 d'abril de 1996) és una futbolista japonesa.

## Selecció del Japó

Va debutar amb la selecció del Japó el 2017. Va disputar 21 partits amb la selecció del Japó. Ha disputat Copa del Món de 2019.

## Estadístiques

Selecció del Japó :
| Anys | Partits | Gols |
| 2017 | 14 | 3 |
| 2018 | 7 | 3 |
| Total | 21 | 6 |

## Referències

* ↑ 2017, 2018 Japan Football Association(japonès)

## Enllaços externs

* Yuka Momiki, Fitxa a Soccerway
# Zackary Drucker

Zackary Drucker (Syracuse, 1983) és una artista d'actuació de Los Angeles. També és productora associada de la sèrie de televisió Transparent. Va obtenir un Master of Fine Arts per l'Institut d'Arts de Califòrnia el 2007 i un Bachelor of Fine Arts de l'Escola d'Arts Visuals el 2005. Drucker i el seu col·laborador Rhys Ernst es van incloure en la primera iteració la biennal Made in LA del Museu Hammer. Allà es va estrenar la pel·lícula She gone Rouge. La pel·lícula també va ser inclòs a l'Outfest 2013. She gone Rouge inclou alguns dels mentors de Drucker, com Holly Woodlawn, Vaginal Davis i Flawless Sabrina.
El 2014 Drucker i Ernst van exhibir Relationship a la Whitney Biennial, a través d'una sèrie de fotos que narren el procés i l'evolució de les relacions de parelles i les transicions de gènere. La sèrie fotogràfica es va exhibir posteriorment a la Galeria Luis de Jesus, que representa Drucker. Des de 2013 Drucker i Ernst han treballat com a consultors trans i productors associats de la sèrie original d'Amazon Transparent.

## Referències

* ↑ «An Artist Is Born: An Interview With Zackary Drucker». Arxivat de l'original el 2017-06-28. [Consulta: 7 març 2015].
* ↑ Alloway, Meredith (Producer) (2013-07-16). Outfest Interview with Zackary Drucker and Rhys Ernst of "She Gone Rogue" (YouTube video). Los Angeles. Consulta: 2015-03-06.
* ↑ «In Their Own Terms». [Consulta: 7 març 2015].
* ↑ «One Last Dance in the Old Place». [Consulta: 7 març 2015].
* ↑ «Zackary Drucker and Rhys Ernst, from many angles». [Consulta: 7 març 2015].
* ↑ «Out 100: Zackary Drucker & Rhys Ernst». [Consulta: 7 març 2015].

## Enllaços externs

* Zackary Drucker - Lloc web oficial
# Zacint

«Zacint» té aquests significats:
* Zacint (ciutat), ciutat a l'illa homònima, situada a Grècia
* Zacint (heroi), heroi epònim de l'illa de Zacint
* Zacint (municipi), municipi grec que abasta les illes de Zacint i les Estròfades
* Illa de Zacint, illa del grup de les illes Jòniques
* Prefectura de Zacint
* Zacint o Comtat Palatí de Cefalònia i Zacint, principat fundat el 1185 a les illes Jòniques que va formar part del Regne de Sicília fins al 1479
# Yoshito Usui

Yoshito Usui (臼井 儀人, Usui Yoshito) (Shizuoka, Prefectura de Shizuoka, 21 d'abril de 1958 - Shimonita, Prefectura de Gunma, 11 de setembre de 2009) fou un mangaka conegut al Japó pel manga (i anime) Shin-Chan.
Yoshito Usui va néixer el 21 d'abril de 1958, a Shizuoka, Japó. El 1977 es va graduar a l'Escola de Saitama. Simultàniament, va començar a treballar en un supermercat durant el dia i assistia a les classes de l'escola de disseny a la nit. El 1979 va entrar a treballar a una empresa de publicitat.
Després va començar el seu primer còmic Stories of Darakuya Store, el 1990 continua amb els còmics Office Lady Gumi i, al setembre del mateix any, amb Shin-Chan. El 1992 es va decidir realitzar un anime televisiu amb les aventures del personatge, que va ser un gran èxit al Japó, el que li va valdre la seva exportació a Taiwan o Corea. En 2001, Televisió de Catalunya emet per primer cop Shin-Chan, entre altres sèries, a l'espai 3xl.net, aprofitant l'estrena del canal K3. En estiu d'aquell any Shin-Chan es va convertir en un fenomen televisiu, sent després emesa a Punt 2 i a altres cadenes televisives de l'Estat Espanyol.
Al desembre de 2002 va rebre el gran premi d'animació The Media Arts Festival de Tòquio.
El dia 11 de setembre de 2009, Usui va desaparèixer mentre practicava el senderisme en solitari. El 12 de setembre la seva família informa de la seva desaparició. El 19 de setembre troben un cadàver a un penya-segat de la muntanya Arafune que podria ser el d'ell, i es confirma la seva mort l'endemà, en recuperar-se el cadàver.

## Obra

* 1985: Darakuya Store Monogatari (だらくやストア物語, Darakuya Sutoa Monogatari)
* 1990: Office Lady Gumi (おーえるグミ, Ōeru Gumi)
* 1990: Shin-Chan (クレヨンしんちゃん, Kureyon Shin-chan)
* 1992: Unbalance Zone (あんBaらんすゾーン, Anbaransu Zōn)
* 1992: Super Shufu Tsukimi-san (スーパー主婦月美さん)
* 1992: Scramble Egg (すくらんぶるえっぐ, Sukuranburu Eggu)
* 1992: Kabushiki-gaisha Kurubushi Sangyō 24-ji ((株)くるぶし産業２４時)
* 1993: Hiraki Naocchau zo! (ひらきなおっちゃうぞ！)
* 1993: Usui Yoshito no Motto: Hiraki Naocchau zo! (臼井儀人のもっと ひらきなおっちゃうぞ！)
* 1993: Mix Connection (みっくす・こねくしょん, Mikkusu Konekushon)
* 1993: Super Mix (すぅぱぁ・みっくす, Supā Mikkusu)
* 1994: Usui Yoshito no Buchikama Theater (臼井儀人のぶちかまシアター, Usui Yoshito no Buchikama Shiatā)
* 1998: Atashira Haken Queen (あたしら派遣クイーン, Atashira Haken Kuīn)
* 2000: Usui Yoshito Connection (臼井儀人こねくしょん, Usui Yoshito Konekushon)
* 2002: Shiwayose Haken Gaisha K.K. (しわよせ派遣会社 (株))

## Referències

* ↑ «Trobat el cadàver de Yoshito Usui, creador de 'Shin-chan'». El Periódico, 20-09-2009. [Consulta: 3 gener 2023].
# Yoshiro Moriyama

Yoshiro Moriyama (Kumamoto, Prefectura de Kumamoto, Japó, 9 de novembre de 1967) és un exfutbolista japonès.

## Selecció japonesa

Yoshiro Moriyama va disputar 7 partits amb la selecció japonesa.

## Enllaços externs

* National Football Teams
* Japan National Football Team Database
# Álvarez de Toledo

«Álvarez de Toledo» té aquests significats:
* Álvarez de Toledo (Argentina), localitat de l'Argentina
* Cayetana Álvarez de Toledo (Madrid, 1974), marquesa de Casa Fuerte, periodista, historiadora i membre del Partit Popular
* Casa d'Álvarez de Toledo, llinatge nobiliari espanyol origen de la Casa d'Alba, del Marquesat de Villanueva de Valdueza i d'altres famílies nobiliàries;
* Gabriel Álvarez de Toledo (1662-1714), poeta, historiador i teòleg castellà
* Fadrique Álvarez de Toledo
* Fernando Álvarez de Toledo (desambiguació)
* García Álvarez de Toledo (desambiguació)
* Pedro Álvarez de Toledo (desambiguació)
# Yvan Muller

Yvan Muller (Altkirch, Alsàcia, 16 d'agost de 1969) és un pilot d'automobilisme francès especialitzat en curses de turismes guanyador del Campionat Mundial de Turismes 2008 amb l'equip SEAT Sport.
Muller s'inicià en l'automobilisme a la Fórmula Renault i la Fórmula 3 francesa, tot i que posteriorment guanyà la Fórmula 2 britànica l'any 1992, passant a disputar la Fórmula 3000 l'any 1993.
L'any 1995 Yvan Muller guanya el Campionat Francès de Turismes, per posteriorment disputar durant uns quants anys el Campionat Britànic de Turismes.
Posteriorment, l'any 2006 fitxa per SEAT Sport per participar en el Campionat Mundial de Turismes, finalitzant el campionat en 4a posició el 2006, en 2a el 2007 perdent el títol enfront Andy Priaulx en l'última cursa i alçant-se finalment amb el títol mundial el 2008 a l'última cursa enfront del seu company d'equip Gabriele Tarquini.
Paral·lelament, ha guanyat en 10 ocasions el Trofeu Andros de curses automobilistiques sobre gel franceses, ha participat en quatre ocasions a les 24 Hores de Le Mans i en dues en el Ral·li Dakar.

## Enllaços externs

* Web oficial d'Yvan Muller Arxivat 2016-03-04 a Wayback Machine.
* Fitxa a la web oficial del WTCC
# Xistorra

La xistorra (del basc txistor, llonganissa) és un embotit de color vermell, fet amb mescla de carns picades o trossejades de porc o de porc i boví, cansalada o greix de porc, sal, pebre vermell i all. S'acostuma a embotir en una tripa de xai. El nom xoriço fa referència a la xistorra abans de torrar-lo.
El procés de preparació comença per la condimentació de la carn, mentre es va amassant. Després de 24 hores de repòs en una cambra refrigeradora, s'emboteix el contingut dins de la tripa. Es deixa orejar a temperatura ambient una hora i es deixa assecar a 12 °C, amb una humitat relativa al voltant del 76%. El temps que triga a assecar-se acostuma a ser curt, de dos o tres dies, ja que aquest embotit es consumeix molt fresc i, gairebé sempre, fregit o a la brasa.

## Vegeu també

* Merguez, una xistorra del Magrib
* Salsitxa, una classe d'embotit allargat i cilíndric
# Xiu Xiu

Xiu Xiu (xinès: 天浴; pinyin: tiān yù) és l'opera prima de Joan Chen una pel·lícula dramàtica basada en la novel·la de Yan Geling. Aquesta pel·lícula va ser prohibida a la Xina per motivacions polítiques i per les escenes de sexe. Entres altres ha estat premiada com a millor director; millor guió i millor actriu (per a Li Xiaolu) i millor actor (per a Lopsang) en els Golden Horse Awards de 1998 a Taipei; i nominada per a l'Os d'Or en la 48a Berlinale.

## Argument

Xiu Xiu és una noia de 15 anys que viu a la ciutat de Chengdu, filla d'un modest sastre, que durant la Revolució Cultural va ser enviada al territori dels nòmades tibetans on hauria de passar sis mesos. Però passa el temps i s'adona que s'han oblidat de la seva existència. La lluita per la supervivència i les ganes de retornar a casa l'enfronten a les corruptes autoritats locals i es veu obligada a prostituir-se perquè li han fet creure que només ho podrà fer mitjançant una influència. Està sola i només té un amic, el genet castrat, Lao Jin.

## Repartiment

* Li Xiaolu
* Lopsang
* Zheng Qian

## Premis i nominacions
### Nominacions

* 1998: Os d'Or
# Xiula

Xiula és un grup d'animació musical de Barcelona compost de dos músics i dos educadors socials que han revolucionat l'animació infantil gràcies a cançons que beuen de ritmes actuals com hip-hop, el reggae, la rumba catalana, el dubstep o el pop-rock. Són coneguts per crear música per a infants i joves que combina sons adults i lletres reivindicatives per al públic infantil.
La cançó «Verdura i peix» del seu primer àlbum Donem-li una volta al món és el seu tema més conegut. És un rap que el 2017 ja sumava més de 150.000 reproduccions a Youtube. El mateix any van ser un dels quatre nomenats del Premi Arc a la «Millor gira d'artista o grup musical adaptada a públic familiar o infantil».
El 2018 va tornar amb el seu tercer àlbum Dintríssim, acompanyat amb el senzill del mateix nom. El tema d'aquesta cançó va elaborar una expedició fins a l'interior del cos humà. El disc Descontrol mparental, publicat el novembre de 2020, gira al voltant de què els passa als adults quan arriben els fills.
Els darrers anys han creat cançons acompanyades de videoclips per tractar temes com l'assetjament escolar, els desnonaments o l'abús sexual infantil.

## Discografia

* Donem-li una volta al món (2014)
* 5.472 M (2016)
* Dintríssim (2018)
* Cuarto lagarto (2019)
* Descontrol mparental (2020)

## Referències

* ↑ «Xiula porta la música, l'animació i el teatre al Bornet de Cançons». Enderrock, 29-11-2017.
* 1 2 Dinarès, Mariola «El rap de "Verdura i peix", l'èxit dels Xiula» (àudio). Catalunya Ràdio, 08-05-2016.
* ↑ Farran, Aure «Nou disc il·lustrat de Xiula: 5472m». Ara, 14-07-2016.
* ↑ «El grup d'animació Xiula firma «Rispect», un trap en contra del bullying». Enderrock, 19-09-2017.
* ↑ Pedrosa, Elisabet «The Penguins i Xiula: "No infantilitzem la música: volem que el gran i el petit es moguin"» (àudio). Ràdio Catalunya — Estat de Gràcia, 05-12-2017.
* ↑ «Els guanyadors dels Premis ARC 2017». Enderrock, 05-12-2017.
* ↑ CCMA. «Xiula: Dintríssim», 02-11-2018. [Consulta: 15 juny 2020].
* ↑ «El gup Xiula explora "què els passa als adults" quan arriben els fills en el seu nou disc», 12-11-2020. [Consulta: 29 novembre 2020].
* ↑ 324cat. «"Ser com soc", la nova cançó del grup infantil Xiula contra el bullying», 02-05-2023. [Consulta: 1r agost 2023].
* ↑ TV3. «La cançó de Xiula i alumnes de Barcelona contra els desnonaments», 21-09-2022. [Consulta: 1r agost 2023].
* ↑ «'El meu cos és meu', la cançó de Xiula d'abús sexual infantil», 09-06-2023. [Consulta: 1r agost 2023].
* ↑ Xiula. Donem-li una volta al món (CD), 2014.
* ↑ Arjuna, Rikki; Tolosa i Sisteré, Mariona (il·lustracions). 5.472M Un viatge musical il·lustrat (Llibre i CD). 2ª 2017. Barcelona: Viena Edicions, 2016. ISBN 9788483308899.

## Bibliografia

* Serra, Màrius «Jan Garrido i Rikki Arjuna: "No ens agrada tractar els nens com si fossin tontos, ens molesta aquesta infantilització "». Verbàlia, 24-06-2016.
* Rafart Alaball, Joana «Xiula: “Volíem transformar l'aire kumbaià de l'animació infantil. Si tenim una càrrega de valors a transmetre, per què no ho fem a través de la música?”». Notícies de Xarxanet, 08-11-2016.
# Özdemir Paixà

Özdemir Paixà (? - Debarwa, 1560) fou beglerbegi del Iemen i d'Habesh. Era un mameluc egipci que va entrar al servei dels otomans quan aquests van conquerir el país el 1517. Va ocupar diversos càrrecs menors a l'administració i el 1538 va arribar a prefecte de districte. Aquest mateix any va participar en una expedició naval contra els portuguesos, manada per Suleyman Pasha. A la tornada el cap de l'expedició va instal·lar a Zabid un governador otomà. Özdemir es va quedar allí com a general. El febrer 1547 és esmentat entre els que van ocupar Taizz. Poc després fou assassinat el beglerbegi Uways Pasha, Özdemir que era sandjakbegi, va ocupar el seu lloc interinament, i va decidir ocupar Sanà, la capital zaidita, cosa que va fer el 23 d'agost de 1547. El 1549 fou confirmat com a beglerbegi. El 1552 va ajustar la pau amb el cap zaydita al-Mutahhar, que va reconèixer la sobirania otomana amb certa autonomia, portant així as turcs al seu màxim poder al Iemen. El 1554 (probablement l'abril) va deixar el Iemen i se'n va anar a Suakin i entusiasmat per conquerir per l'islam nous territoris va convèncer el sultà de nomenar-lo sardar (comandant en cap) d'una força egípcia de 3.000 homes per portar a terme els seus objectius. Va intentar avançar pel Nil cap a Abissínia però va fracassar i va retornar a Suakin que fou erigida en capital de la nova província d'Habesh creada oficialment el 5 de juliol de 1555. Des d'allí van començar a assegurar-se les zones costaneres i el port de Masawwa. El 1558 va fer una expedició al Tigre i el 1559 es va establir una fortalesa otomana a Debarwa. Després de la seva mort, el 1560, les forces otomanes no van tardar a retirar-se a la costa. El seu fill Özdemiroğlu Osman Paixà, que el va succeir a Habesh, va arribar a ser gran visir otomà.

## Bibliografia

* J. R. Blackburn, The Ottoman penetration of Yemen, 1980
# Özge Pala Tulu

Özge Pala Tulu, nascuda Özge Pala, (Ankara, 12 de maig de 1981) va ser una jugadora de voleibol turca.
Özge Pala es va iniciar al voleibol en el club esportiu TED Kolejlier d'Ankara, com estudiant de liceu, i, després de jugar en diversos clubs com el Karşıyaka d'Esmirna, va abandonar el voleibol quan era capitana del equip femení del TED Kolejliler d'Ankara, a l'abril del 2011, contribuent a la seva pujada a Primera Lliga Femenina de Turquia. Va plorar a la crida de "gràcies capitana gran". L'agost del mateix any va ser nomenada directora administrativa (manager) de l'equip de voleibol femení del seu club.
Özge Pala està casada amb l'empresari Kerem Tulu, des del 2009.

## Referències

* ↑ http://www.hurriyet.com.tr/spor-hatti-7243827
* ↑ http://www.voleybolunsesi.com/content.php?cid=08&id=9291 Arxivat 2016-08-16 a Wayback Machine.
* ↑ http://www.haberturk.com/spor/voleybol/haber/619193-baskentte-gulen-kanarya
* ↑ http://www.voleybolunsesi.com/content.php?cid=08&id=10711 Arxivat 2016-08-16 a Wayback Machine.
* ↑ http://www.sporyolu.com/HD10554_voleybolcu-zge-pala-evlend.html

## Enllaços externs

* Fitxa d'Özge Pala a CEV Arxivat 2016-08-21 a Wayback Machine.
* La història de la pujada de TED Kolejliler a la Primera Lliga de la pluma de Özge Pala Arxivat 2016-08-28 a Wayback Machine. (turc)
# Özlem

Özlem significa enyorança en turc i s'utilitza com a nom de dona. Persones amb el nom Özlem inclouen:
* Özlem Ağırman - cantant turca
* Özlem Kaya - atleta turca
* Özlem Kaya - atleta paralímpica turca
# Yves (pel·lícula)

Yves és una pel·lícula de comèdia francesa del 2019 dirigida per Benoît Forgeard. Es va projectar a la secció de la Quinzena de Cineastes del Festival de Canes de 2019. S'ha subtitulat al català.

## Sinopsi

El Jerem és un raper sense èxit, escollit per provar una sofisticada nevera equipada amb una intel·ligència artificial anomenada Yves. Però la relació entre el jove i l'electrodomèstic agafarà un rumb inesperat quan tots dos s’enamorin de la mateixa dona.

## Repartiment

* Doria Tillier com a So Balotelli
* William Lebghil com a Jérem Roudet
* Antoine Gouy com a Yves (veu)
* Philippe Katerine com a Dimitri
* Alka Balbir
* Darius com a Roger Phila

## Referències

* ↑ Goodfellow, Melanie. «Cannes Directors' Fortnight unveils genre-heavy 2019 selection». ScreenDaily. [Consulta: 23 abril 2019].
* ↑ Yves a la Base de dades de cinema en català
* ↑ Mintzer, Jordan. «All About Yves ('Yves') review». Hollywood Reporter, 23-05-2019. [Consulta: 28 maig 2019].

## Enllaços externs

* Tràiler subtitulat al català
# Yves Bissouma

Yves Bissouma (30 d'agost de 1996) és un futbolista professional malià d'origen ivorià que juga de centrecampista pel Brighton & Hove Albion FC anglés.
# Étienne Guettard

Jean-Étienne Guettard va ser un geòleg, mineralòleg, botànic i naturalista francès nascut el 22 de setembre de 1715 a Étampes i mort el 6 de gener de 1786 a París. La seva signatura com a botànic és Guett.
El primer intent de fer un mapa geològic fou el què proposà el 1746 al seu llibre "Mémoire et carte minéralogique sur la nature et la situation des terrains qui traversent la France et l'Angleterre" amb els tipus i ubicació del terreny subjacent a França i Anglaterra. Va ser el primer a plantejar la hipòtesi, el 10 de maig de 1752, que el Puis de les muntanyes d'Auvèrnia (Monts du Cantal) podien ser volcans extints.

## Biografia

Estudià medicina i va ser el conservador de les col·leccions d'història natural del duc d’Orléans. Va ser professor de botànica de l'Académie des sciences. Va ser alumne de René-Antoine Ferchault de Réaumur (1683-1757) i d'Antoine de Jussieu (1686-1758).
Carl von Linné (1707-1778) li dedicà el gènere Guettarda dins la família Rubiaceae.

## Obres

* Observations sur les plantes (Durand, Paris, deux volumes, 1747), on cita les seves observacions i les del seu avi, Descurain, pharmacien à Étampes.
* Carte minéralogique, où l'on voit la Nature des terreins du Canada et de la Louisiane. Dressée par Philippe Buache de l'Ac. des Sciences sur les recherches et pour un Mémoire de Mr Guettard de la même Acadadémie. 1752. (C'est la première carte minéralogique de l'Amérique du Nord.)
* Mémoires sur différentes parties des sciences et arts (L. Prault, Paris, 3 volumes, 1768-1770).
* Traduí l’Histoire naturelle... de Plini el Vell (Paris, douze volumes, 1771-1782).
* Mémoires sur la minéralogie du Dauphiné (imprimerie de Clousier, Paris, 2 volumes, 1779).
* Atlas et description minéralogiques de la France, entrepris par ordre du Roi (Didot l'aîné, Paris, 1780). Arxivat 2018-09-02 a Wayback Machine.

## Referències

* ↑ Asimov, Isaac. «Guettard, Jean Étienne». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 153. ISBN 8429270043.
* ↑ «The early days of geological mapping» (en francès). Bureau de recherches géologiques et minières. [Consulta: 4 octubre 2021].
* ↑ In memoriam al web Site de l’Académie des sciences Arxivat 2010-11-23 a Wayback Machine.
* ↑ Source : Philippe Buache & Jean-Étienne Guettard - Carte minéralogique (...) 1752.

## Biblkografia

* Adrien Davy de Virville (dir.) (1955). Histoire de la botanique en France. SEDES (Paris) : 394 p.

## Enllaços externs

* Bibliographie du Corpus Etampois
* Ouvrages de Guettard numérisés par le SCD de l'Université Louis Pasteur de Strasbourg Arxivat 2011-09-19 a Wayback Machine.